ประชาชนจำนวนมากแต่งกายชุดไทยย้อนยุค เข้าร่วมงาน อุ่นไอรัก คลายความหนาว "สายน้ำแห่งรัตนโกสินทร์"
บรรยากาศตลอดช่วงเช้าของงานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิต และสนามเสือป่า มีประชาชนจำนวนมากให้ความสนใจความร่วมชมงาน ซึ่งประชาชนที่เข้าร่วมงานต่างสวมใส่ชุดไทยย้อนยุค และชุดผ้าไทยประจำท้องถิ่นต่างๆ ส่งผลให้บรรยากาศภายในงานเต็มไปด้วยความอบอุ่น สอดคล้องกับรูปแบบย้อนยุควิถีชีวิตของไทย



นางสาวพัชราภรณ์ ชัยมานิช เปิดเผยว่า รู้สึกมีความสุขเป็นอย่างมากที่ได้เดินทางเข้าร่วมงานในวันนี้ ได้มาเห็นวิถีชีวิตในยุคสมัยต่างๆและได้มาเห็นประชาชนคนไทยสวมใส่ชุดไทยที่สวยงามที่
สำหรับกิจกรรมภายในงาน ประกอบด้วย  แบบจำลองภูเขาการบริหารน้ำ ตามแนวพระราชดำริรัชกาลที่ 9 นิทรรศการรัชกาลที่ 1-9 พระมหากรุณาธิคุณต่อสายน้ำ นิทรรศการน้ำกับชีวิตหนัง 3 มิติ ร้านค้าจิตอาสา 904 นิทรรศการสินสายน้ำสืบสานงานพระราชดำริ
 


นอกจากนี้ยังจัดจำหน่ายอาหารและขนมชาววัง ซึ่งแบ่งตลาดอาหารออกเป็น 3 ตลาด คือ อาหารเดินชิมริมทาง ตลาดบกวิถี 4 ภาค และตลาดน้ำในฝัน


สำหรับประชาชนที่สนใจสามารถเดินทางเข้าชมงานได้ทุกวันไปจนถึงวันที่ 19 มกราคม ตั้งแต่เวลา 09.00น. - 22.00 น.  ที่พระลานพระราชวังดุสิต โดยสามารถแต่งกายใส่ชุดไทยย้อนยุค  หรือชุดสุภาพเรียบร้อย